# Jade Barbosa

Jade Fernandes Barbosa (Rio de Janeiro, 1 de juliol de 1991) és una gimnasta brasilera que competeix en proves de gimnàstica artística pel Clube de Regatas do Flamengo i la selecció brasilera. Va formar part de l'equip que va aconseguir un vuitè lloc sense precedents als Jocs Olímpics de 2008 i el bronze als Jocs Olímpics de 2024 i va aconseguir la primera medalla pel seu país en l'exercici complet d'un Campionat del Món. Va formar part de l'equip que va guanyar la plata al Campionat del Món de 2023.

## Carrera

Jade Barbosa va començar a practicar gimnàstica quan encara era una nena. Als nou anys va patir la mort de la seva mare, víctima d'un aneurisma. Dos anys més tard, la gimnasta va participar dels seus primers Jocs de la Joventut. El 2003, va ser la campiona de l'individual general i de tots els aparells en el Campionat Nacional Brasiler de la categoria infantil.
L'any següent, en el Campionat Panamericà Juvenil, disputat a El Salvador, va ser medallista d'or en terra, de plata en salt i de bronze per equips. El 2005, ja en categoria sènior, l'atleta va conquerir la plata en salt i en el concurs general del Campionat Brasiler. Va competir per primera vegada per la selecció brasilera en el torneig de classificació dels Jocs Panamericans, en substitució de Daiane dos Santos. En la individual general, va ser la 11a col·locada i en la general per equips, les brasileres van acabar segones i van obtenir el bitllet per als "panams". L'any següent, va ser campiona en terra i en salt i subcampiona de barra d'equilibri, al Campionat Nacional, realitzat a la ciutat de Goiânia. Va participar també en el campionat nacional juvenil, doncs encara tenia l'edat, i va conquerir l'or del concurs general i en l'exercici de barres asimètriques.
El 2007, poc abans de completar setze anys, Jade Barbosa va poder competir per primera vegada, internacionalment i en la categoria sènior, en la Copa del Món. Va disputar les etapes de Paris i Cottbus. En la prova francesa va ser 4a en salt i 7a en asimètriques; mentre , Jade no va pujar al podi. A Alemanya va disputar tres finals, conquerint la plata en el salt. El juliol va disputar els Jocs Panamericans celebrats a Rio de Janeiro. En aquesta edició, va sortir vencedora en la prova del salt, després de més de quinze anys de la conquesta de Luisa Parente. En terra va ser superada per les estatunidenques Rebecca Bross i Shawn Johnson, assolint la 3a posició. Col·lectivament, va conquerir la plata per equips. Mesos després, va disputar el seu primer Campionat del Món de gimnàstica artística, a Stuttgart. Allà va aconseguir el bronze en la classificació individual, esdevenint la primera brasilera en assolir aquesta fita.
L'any següent, competint per primer cop en uns Jocs Olímpics, l'atleta va aconseguir posicions inèdites la gimnàstica brasilera. A Pequín, Barbosa es va classificar per a tres finals, incloent la primera final olímpica per equips pel Brasil. En la general individual, Barbosa va aconseguir la millor posició nacional fins llavors: el 10è lloc. En els aparells, va disputar la final de salt, però va fallar en dos aterratges i només va ser 7a. Després dels Jocs de Pequin van diagnosticar a Barbosa una greu lesió al canell, que podia posar en risc la seva carrera. No va tornar a competir fins al Campionat Brasiler de 2009. En l'esdeveniment, es va classificar per a tres finals per aparells: barra, salt i terra. En aquesta darrera prova, va aconseguir la medalla d'or.
Obrint el calendari competitiu de 2010, va disputar el maig, el Trofeu Brasil, en el qual va sortir campiona de la prova general individual, per davant de Daniele Hypólito. L'agost, en la disputa del Nacional Brasiler, que va tenir lloc a Vitória, capital d'Espirito Santo, va conquerir tres medalles, sent dues d'or: per equips i en salt de poltre. En la general, va ser tercera. Després de dos anys apartada de la selecció, va retornar a les competicions internacionals en el Campionat del Món de gimnàstica artística de 2010, realitzat a Rotterdam. Allà va arribar a dues finals, la prova de salt i la general per equips, on les brasileres van ser desenes, mentre que, en la competició individual, va acabar 15a. La prova de salt va rendir-li una nova medalla mundial, també de bronze, per darrera d'Alicia Sacramone i d'Alia Mustafina, amb la medalla de bronze.
L'any 2011, va guanyar el bronze en l'etapa de la Copa del Món disputada a Moscou. En la competició següent, el Campionat Nacional Brasiler realitzat en Guarulhos, va terminar vencent les proves per equips, terra i salt, a més del segon lloc en la general individual i el bronze en barra d'equilibri. A mitjans de l'any següent, va saber-se que quedaria exclosa de la convocatòria pels Jocs Olímpics de Londres, degut a disputes amb la Confederació Brasilera de Gimnàstica i els patrocinadors de l'entitat.
Va guanyar tres ors i una plata en els Jocs Sud-americans de 2014, i dos ors més (salt i asimètriques) en el Campionat Sud-americà de 2015. El 2016, gràcies al seu bon paper en el preolímpic, va ser part de la selecció que va obtenir el diploma olímpic en la classificació per equips dels Jocs de Rio (vuitena posició); però durant la competició individual, dissortadament, va lesionar-se mentre executava l'exercici de terra i va haver de retirar-se del torneig.
El febrer de 2017, va ser confirmada com participant del concurs de televisió Dancing Brasil, exhibit per RecordTV, acabant la competició en segon lloc. En el Campionat Nacional d'agost, va ser segona en la prova de barres asimètriques, abans de desistir de la final general per una lesió en la tíbia. No tornaria a competir fins a l'abril de 2018, en el certamen de Jesolo, on el Brasil va ser plata per equips. El mes següent, va participar dels Jocs Sud-americans, guanyant l'or per equips, plata en les barres asimètriques i en la barra d'equilibri, i bronze en la individual general. Després va ser subcampiona brasilera, a més d'endur-se l'or en les barres asimètriques i la plata en la barra d'equilibri. També va ser subcampiona del Campionat Panamericà de Gimnàstica amb l'equip brasiler i va participar en la final per equips del Campionat del Món.
El 2019 va ser part de l'equip brasiler que va vèncer l'open de Stuttgart, i va guanyar dues medalles en el campionat nacional. A continuació va patir una luxació al genoll que la va impedir de participar en els Jocs Panamericans, i durant el Campionat del Món va trencar-se el lligament encreuat anterior. A més, el combinat brasiler va perdre la vacant per equips per als Jocs Olímpics de 2020. Quan la pandèmia de COVID-19 va ajornar la celebració dels Jocs Olímpics fins al 2021, Barbosa va recobrar l'esperança de classificar-s'hi per a les proves individuals. Emperò, una nova lesió abans del Campionat Panamericà de Gimnàstica va impedir-s'ho. Malgrat la seva edat, va declarar que estava disposada a lluitar per competir en els Jocs de París 2024. Va ser comentarista, al costat de Daniele Hypólito, de la competició de gimnàstica artística de Tòquio, retransmesa per la cadena SporTV.
Després de restar aturada recuperant-se de les seves lesions, l'octubre de 2021 va tornar a la competició en el Campionat Brasiler de Gimnàstica Artística, on va guanyar l'or amb el Flamengo en la competició per equips. En la final per aparells, va conquerir la plata en les asimètriques i en la barra d'equilibri.
L'any 2023, Jade Barbosa i les seves companyes de selecció van obtenir la medalla de plata en els Jocs Panamericans i en el Campionat del Món i, de retruc, el bitllet per als Jocs de París. Aquesta seria la tercera participació de la gimnasta carioca. Durant la seva preparació per a la cita olímpica, l'esportista de Rio de Janeiro va aconseguir una nova fita en la seva extensa carrera: va guanyar l'or en una prova de la Copa del Món, a Antalya (Turquia), en l'exercici de terra.

## Principals resultats

| Any | Competició | General individual | | | | | General per equips |
| 2002 | Campionat Nacional Brasiler (júnior) | 4a | | | | | |
| 2003 | Campionat Nacional Brasiler (júnior) | 1 | 1 | 1 | 1 | 1 | 1 |
| 2004 | Campionat Panamericà (júnior) | 5a | 2 | 4a | | 1 | 3 |
| 2004 | Campionat Nacional Brasiler | 1 | 1 | 3 | 3 | 1 | 2 |
| 2005 | Campionat Nacional Brasiler | 1 | 1 | 2 | 2 | 1 | 1 |
| 2005 | Campionat Panamericà | 11a | | | | | 2 |
| 2006 | Campionat Nacional Brasiler | 1 | | | 2 | | 2 |
| 2006 | Jocs Sud-americans | 1 | 1 | | 1 | | 1 |
| 2007 | Campionat Nacional Brasiler | 1 | 1 | 2 | | 2 | 1 |
| 2007 | Etapa de la Copa del Món – Stuttgart | | 2 | 4a | 8a | 2 | |
| 2007 | Etapa de la Copa del Món – Cottbus | | 2 | 8a | | 5a | |
| 2007 | Etapa de la Copa del Món – Paris | | 4a | | 7a | | |
| 2007 | Jocs Panamericans | 4a | 1 | 4a | | 3 | 2 |
| 2007 | Campionat del Món | 3 | 5a | 7a | | | 5a |
| 2008 | Etapa de la Copa del Món – Cottbus | | 2 | 13a | 6a | 2 | |
| 2008 | Etapa de la Copa del Món – Moscou | | 1 | 7a | | 8a | |
| 2008 | Campionat Nacional Brasiler | 2 | 1 | 2 | 1 | 1 | 2 |
| 2008 | Jocs Olímpics | 10a | 7a | | | 12a | 8a |
| 2009 | Campionat Nacional Brasiler | 6a | 4a | | | 1 | |
| 2010 | Trofeu Brasil | 1 | | | | | |
| 2010 | Campionat Nacional Brasiler | 3 | 1 | | | | |
| 2010 | Campionat del Món | 15a | 3 | | | | 10a |
| 2010 | Campionat Panamericà | | | | | | 3 |
| 2011 | Etapa de la Copa del Món – Moscou | | 3 | | | | |
| 2011 | Campionat Nacional Brasiler | 2 | 1 | 3 | | 1 | 1 |
| 2011 | Etapa de la Copa del Món – Gante | | 1 | | | |
| 2011 | Campionat del Món | | | 4a | | | |
| 2012 | Trofeu Brasil | | | | | | 1 |
| 2013 | Etapa de la Copa del Món – Anadia | | 1 | 4a | | 8a | |
| 2014 | Campionat Brasiler | 2 | 1 | 2 | | | |
| 2015 | Campionat Sud-americà | | 1 | | | | |
| 2016 | Troféu Jesolo | | | | | | 2 |
| 2016 | Torneig Preolímpic | | | | | | 1 |
| 2016 | Jocs Olímpics | | | | | | 8 |
| 2017 | Troféu Jesolo | | | | | | 2 |
| 2018 | Campionat del Món | | | | | | 7a |
| 2018 | Jocs Sud-americans | 3 | | 2 | 2 | | 1 |
| 2018 | Etapa de la Copa del Món – Cottbus | | 2 | | | | |
| 2018 | Memorial Arturo Gander | | 1 | | | | |
| 2018 | Swiss Cup | | | | 3 | | |
| 2019 | Jocs Panamericans | | | | | | 3 |
| 2019 | Etapa de la Copa del Món – Stuttgart | | | | | 3 | 1 |
| 2021 | Campionat Nacional Brasiler | | | 2 | 2 | | 1 |
| 2022 | Trofeu Brasil | | | 8a | 2 | | |
| 2023 | Trofeu Brasil | | | | 3 | | |
| 2023 | Campionat Nacional Brasiler | 1 | | 8a | 3 | 1 | 1 |
| 2023 | Etapa de la Copa del Món – Paris | | | | | 2 | |
| 2023 | Campionat del Món | | | | | | 2 |
| 2023 | Jocs Panamericans | 4a | | | | | 2 |
| 2024 | Etapa de la Copa del Món – Antalya | | | | | 1 | |
| 2024 | Troféu Jesolo | 27a | | | | | 2 |
| 2024 | Trofeu Brasil | | | 8a | 2 | 1 | |
| 2024 | Jocs Olímpics | | | | | | |

## Homenatges

L'any 2007 va rebre el Premi Brasil Olímpic, que entrega anualment el Comitè Olímpic Brasiler. El 2010 va ser escollida millor gimnasta del Brasil d'aquell any.

## Referències

* 1 2 «Ginástica: Prodígio se irrita com o assédio» (en portuguès brasiler). Folha de S.Paulo. UOL, 20-07-2007. Arxivat de l'original el 2024-04-11. [Consulta: 11 abril 2024].
* 1 2 3 4 5 6 «Jade Barbosa» (en portuguès brasiler). Época. Grupo Globo, 08-08-2016. Arxivat de l'original el 2016-11-07. [Consulta: 11 abril 2024].
* ↑ «Jade Barbosa» (en portuguès brasiler). Purepeople, 2016. Arxivat de l'original el 2023-04-24. [Consulta: 11 abril 2024].
* ↑ «Jade Barbosa». Pan 2007. UOL Esportes, 2007. Arxivat de l'original el 2023-07-29. [Consulta: 3 agost 2009].
* ↑ «Brasil é oitavo e China, ouro na ginástica artística» (en portuguès brasiler). ESPN, 13-08-2008. Arxivat de l'original el 2024-04-11. [Consulta: 11 abril 2024].
* ↑ «Jade cai duas vezes, segura o choro e se despede com o sétimo lugar no salto» (en portuguès brasiler). globoesporte. Grupo Globo, 17-08-2008. Arxivat de l'original el 2022-05-29. [Consulta: 3 agost 2009].
* ↑ Lopes, Lello. «Jade Barbosa recebe quinta pior nota no solo na final individual» (en p-br). Olimpíadas 2008. UOL, 15-08-2008. Arxivat de l'original el 22 de desembre 2009. [Consulta: 3 agost 2009].
* ↑ «Exames médicos revelam grave lesão no punho direito da ginasta Jade Barbosa» (en portuguès brasiler). globoesporte. Grupo Globo, 04-09-2008. Arxivat de l'original el 2024-04-11. [Consulta: 11 abril 2024].
* ↑ «Jade Barbosa se prepara para voltar a competir após longa inatividade» (en portuguès brasiler). globoesporte. Grupo Globo, 31-07-2009. Arxivat de l'original el 2009-08-03. [Consulta: 3 agost 2009].
* ↑ «Jade dá a volta por cima e é campeã brasileira» (en portuguès brasiler). R7, 28-11-2009. Arxivat de l'original el 2009-12-02. [Consulta: 25 novembre 2009].
* ↑ «Em volta as competições, Jade Barbosa é campeã do Troféu Brasil» (en português). UOL Esporte. Arxivat de l'original el 2016-07-01. [Consulta: 29 maig 2010].
* ↑ «Com Jade, Flamengo conquista título brasileiro por equipes após três vices» (en português). UOL, 06-08-2010. Arxivat de l'original el 2016-03-04. [Consulta: 8 agost 2010].
* ↑ «Daniele Hypólito é campeã brasileira, Jade fica em terceiro» (en portuguès brasiler). UOL Esporte, 07-08-2010. Arxivat de l'original el 2016-03-03. [Consulta: 8 agost 2010].
* ↑ «Seleção de ginástica é definida para Mundial e Jade volta após dois anos» (en portuguès brasiler). UOL, 21-09-2010. Arxivat de l'original el 2016-07-01. [Consulta: 11 abril 2024].
* ↑ «Brasil fica fora da final feminina por equipes pela 1 vez após 3 Mundiais» (en portuguès brasiler). UOL Esporte, 17-10-2010. Arxivat de l'original el 2016-07-01. [Consulta: 27 novembre 2010].
* ↑ «Barras derrubam brasileiras na final do individual geral em Roterdã; russa vence» (en portuguès brasiler). UOL, 22-10-2010. Arxivat de l'original el 2018-06-12. [Consulta: 27 novembre 2010].
* ↑ «Jade Barbosa conquista o bronze no salto do Mundial de Ginástica Artística» (en portuguès brasiler). UOL, 23-10-2010. Arxivat de l'original el 2016-07-01. [Consulta: 27 novembre 2010].
* ↑ «Jade é bronze na etapa de Moscou da Copa do Mundo de Ginástica Artística» (en portuguès brasiler). globoesporte. Grupo Globo, 14-05-2011. Arxivat de l'original el 2023-07-29. [Consulta: 14 maig 2011].
* ↑ «Daniele Hypólito conquista seu 10º título brasileiro» (en portuguès brasiler). Paraná Online, 30-07-2011. Arxivat de l'original el 2016-03-03. [Consulta: 6 agost 2011].
* ↑ «Ginasta Jade Barbosa está fora dos Jogos Olímpicos de Londres» (en portuguès brasiler). O Globo. Grupo Globo, 27-06-2012. Arxivat de l'original el 2017-03-07. [Consulta: 27 juny 2012].
* ↑ Turner, Amanda. «Brazilian Women Lead Final Olympic Qualification» (en anglès). International Gymnast Magazine, 17-04-2016. Arxivat de l'original el 2016-04-22. [Consulta: 11 abril 2024].
* ↑ «Team Competition Women» (en anglès). COI, 2016. Arxivat de l'original el 2017-01-16. [Consulta: 11 abril 2024].
* ↑ «Gymnastics: Brazil's Barbosa leaves competition in wheelchair» (en anglès). Reuters, 11-08-2016. Arxivat de l'original el 2017-05-10. [Consulta: 11 abril 2024].
* ↑ Falcheti, Fabrício. «RecordTV define equipe e todos os participantes do "Dancing Brasil"; confira» (en portuguès brasiler). Na Telinha. UOL, 17-02-2017. Arxivat de l'original el 2019-10-22. [Consulta: 11 abril 2024].
* ↑ «Jade Barbosa: I Feel Renewed» (en anglès). Gymnovosti, 17-11-2018. Arxivat de l'original el 2020-02-22. [Consulta: 11 abril 2024].
* ↑ «2017 Brazilian Championships Results» (en anglès). The Gymternet, 05-08-2017. Arxivat de l'original el 2019-12-18. [Consulta: 11 abril 2024].
* ↑ «2018 City of Jesolo Trophy Results» (en anglès). The Gymternet, 17-04-2018. Arxivat de l'original el 2022-03-14. [Consulta: 11 abril 2024].
* ↑ «2018 South American Games Results» (en anglès). The Gymternet, 03-06-2018. Arxivat de l'original el 2020-05-16. [Consulta: 11 abril 2024].
* ↑ «2018 Brazilian Event Championships Results» (en anglès). The Gymternet, 28-08-2018. Arxivat de l'original el 2020-05-15. [Consulta: 11 abril 2024].
* ↑ «2018 Pan American Championships Results» (en anglès). The Gymternet, 15-09-2018. Arxivat de l'original el 2021-07-18. [Consulta: 11 abril 2024].
* ↑ «2018 World Championships Results» (en anglès). The Gymternet, 06-11-2018. Arxivat de l'original el 2019-01-19. [Consulta: 11 abril 2024].
* ↑ «Jade Barbosa é cortada do Pan-Americano de Lima» (en portuguès brasiler). Lance!, 27-07-2019. Arxivat de l'original el 2021-09-29. [Consulta: 11 abril 2024].
* ↑ «Jade Barbosa está fora da Olimpíada de Tóquio-2020 após passar por cirurgia» (en portuguès brasiler). O Globo. Grupo Globo, 22-11-2019. Arxivat de l'original el 2019-11-22. [Consulta: 11 abril 2024].
* ↑ Gabriel, João. «Jade Barbosa tem nova lesão e dá adeus a chance de ir à Olimpiada» (en portuguès brasiler). Folha de S.Paulo. UOL, 04-06-2021. Arxivat de l'original el 2021-06-04. [Consulta: 11 abril 2024].
* ↑ «Jade Barbosa volta a competir após 2 anos e mira Paris 2024: "Eu posso"» (en portuguès brasiler). globoesporte. Grupo Globo, 01-10-2021. Arxivat de l'original el 2024-04-11. [Consulta: 11 abril 2024].
* ↑ «Jade Barbosa e Dani Hypolito se emocionam com ouro de Rebeca Andrade» (en portuguès brasiler). UOL, 01-08-2021. Arxivat de l'original el 2023-10-20. [Consulta: 11 abril 2024].
* ↑ «Jade Barbosa comemora medalhas no Brasileiro de Ginástica: 'Satisfeita'» (en portuguès brasiler). UOL, 03-10-2021. Arxivat de l'original el 2024-04-11. [Consulta: 11 abril 2024].
* ↑ Santos, Gabriela. «Pan 2023: Brasil conquista prata na ginástica artística feminina» (en portuguès brasiler). SportBuzz. UOL, 22-10-2023. Arxivat de l'original el 2023-10-28. [Consulta: 11 abril 2024].
* ↑ «Gimnasia artística: el equipo femenino asegura su plaza en París 2024» (en castellà). Agência Brasil. EBC, 04-10-2023. Arxivat de l'original el 2023-10-10. [Consulta: 11 abril 2024].
* ↑ «Jade Barbosa conquista ouro no solo no Mundial de Ginástica» (en portuguès brasiler). Nexo Jornal, 31-03-2024. Arxivat de l'original el 2024-04-04. [Consulta: 11 abril 2024].
* ↑ «THIAGO PEREIRA E JADE BARBOSA GANHAM O PRÊMIO BRASIL OLÍMPICO 2007» (en portuguès brasiler). Confederação Brasileira de Tiro Esportivo, 17-12-2007. Arxivat de l'original el 2023-09-26. [Consulta: 11 abril 2024].
* ↑ «Jade Barbosa recebe prêmio de melhores de 2010 na ginástica» (en português). IG Esporte. Arxivat de l'original el 2021-08-05. [Consulta: 25 dezembro 2010].

## Enllaços externs

* Jade Barbosa a la Federació Internacional de Gimnàsia.